钦定古今图书集成/明伦汇编/官常典/第075卷 > 上甲县都乡侯韶
## 钦定古今图书集成/明伦汇编/官常典/第075卷 > 上甲县都乡侯韶

按《南史梁长沙宣武王传》：宣武王懿子猷，猷子韶，字
德茂，初封上甲县都乡侯。太清初，为舍人。城陷奉诏
西奔。及至江陵，人士多往寻觅，令韶说城内事。韶不
能人人为说，乃疏为一卷，客问者便示之。湘东王闻
而取看，谓曰：“昔王韶之为《隆安纪》十卷，说晋末之乱
离。今之萧韶，亦可为《太清纪》十卷矣。”韶乃更为《太清
纪》，其诸议论，多谢吴为之。韶既承旨撰著，多非实录。
湘东王德之，改超继宣武王，封长沙王，遂至郢州刺
史。韶昔为幼童，庾信爱之，有断袖之欢，衣食所资，皆
信所给。遇客，韶亦为信传酒。后为郢州，信西上江陵，
途经江夏，韶接信甚薄，坐青油幕下，引信入宴，坐信
别榻，有自矜色。信稍不堪，因酒酣，乃径上韶床。践蹋
肴馔。直视韶面谓曰：“官今日形容大异近日。”时。宾客
满坐。韶甚惭耻。